Държавен вестник, бр. 59, 2016 г., стр. 11

БРОЙ  59	
Д Ъ Р Ж А В Е Н  В Е С Т Н И К 	
СТР.  11  
дит. Препоръката се основава на актуална 
информация и на основателни допускания 
за рисковете по отношение на положението 
на потребителя за срока на предлагания 
договор за кредит.
(2) Кредиторите и обвързаните кредитни 
посредници разглеждат достатъчно голям 
брой договори за кредит от предлаганите от 
тях и препоръчват на потребителя един или 
няколко договора за кредит, подходящи за 
неговите потребности, финансово състояние 
и личното му положение.
(3) Необвързаните кредитни посредници 
разглеждат достатъчно голям брой договори 
за кредит от предлаганите на пазара и пре­
поръчват на потребителя един или няколко 
договора за кредит, подходящи за неговите 
потребности, финансово състояние и личното 
му положение.
 (4) Кредиторите и кредитните посредни­
ци са длъжни при осъществяване на своята 
дейност да вземат предвид интересите на 
потребителите, техните потребности и поло­
жение, като препоръчват подходящи договори 
за кредит в съответствие с ал. 1 – 3.
 (5) Кредиторите и кредитните посредници 
предоставят на потребителя препоръките по 
ал. 2 и 3 на хартиен или на друг траен носител 
по ясен и разбираем за потребителя начин.
Чл. 32. Кредиторите и кредитните посредни­
ци, които предлагат услуги по предоставяне на 
съвет, използват наименованието „независим 
съвет“ или „независим съветник“, когато са 
изпълнени следните условия:
1. разглеждат достатъчно голям брой дого­
вори за кредит от предлаганите на пазара, и
2. не получават възнаграждение за предос­
тавянето на съвет или получават възнаграж­
дение от мнозинството кредитори на пазара. 
Г л а в а  д е в е т а
КРЕДИТИ В ЧУЖДЕСТРАННА ВАЛУТА
Чл. 33. (1) При договор за кредит в чуж­
дестранна валута потребителят има право да 
превалутира кредита във:
1. валутата, в която потребителят основ­
но получава доходи или притежава активи, 
от които кредитът трябва да бъде погасен, 
както е било установено при извършване на 
последната оценка на кредитоспособността 
по договора за кредит, или
2. валутата на държавата членка, в която е 
обичайното местопребиваване на потребителя 
към момента на сключване на договора за 
кредит или в която е обичайното му место­
пребиваване.
(2) Потребителят може да упражни правото 
си по ал. 1 във валута, в която кредиторът 
предлага кредити, и при условията за съот­
ветния договор за кредит.
(3) В случаите по ал. 1 кредиторът из­
вършва превалутирането по обменния курс 
на Българската народна банка (БНБ) в деня 
на промяна на валутата, освен ако в договора 
за кредит е предвидено друго.
(4) Кредиторът няма право да променя 
едностранно валутата, в която първоначално 
е договорен кредитът, съответно остатъкът 
от кредита.
Чл. 34. (1) При договор за кредит в чуж­
дестранна валута кредиторът уведомява 
потребителя на хартиен или на друг траен 
носител в случаите, когато неизплатената част 
от общата сума, дължима от потребителя, 
или размерът на погасителните вноски се 
променят с повече от 20 на сто от размера, 
получен при прилагане на обменния курс 
на БНБ към деня на сключване на договора 
за кредит.
(2) Уведомлението по ал. 1 съдържа инфор­
мация за увеличението на общата сума, дължи­
ма от потребителя, за правото на потребителя 
да превалутира кредита и условията за това, 
както и разяснения за другите приложими 
механизми за ограничаване на валутния риск, 
на който е изложен потребителят.
Чл. 35. (1) Кредиторът включва информа­
цията по чл. 33 и 34 в договора за кредит.
(2) Когато в договора за кредит не се 
съдържа разпоредба за ограничаване на 
валутния риск, на който потребителят е из­
ложен при колебание в обменния курс, не 
по-голямо от 20 на сто, в стандартизирания 
европейски формуляр по приложение № 2 се 
включва представителен пример за отраже­
нието, което би имало колебание 20 на сто 
в обменния курс.
Г л а в а  д е с е т а
НЕДЕЙСТВИТЕЛНОСТ НА ДОГОВОРА 
ЗА КРЕДИТ. НЕРАВНОПРАВНИ КЛАУЗИ
Чл. 36. (1) Правата, предоставени на по­
требителите по този закон, не може да се 
ограничават. Всяка уговорка, с която пред­
варително се изключват или ограничават 
правата на потребителите, е нищожна.
(2) Отказът от права, предоставени на по­
требителите по този закон, е недействителен.
Чл. 37. (1) Всяка клауза в договор за кре­
дит за недвижим имот, която противоречи на 
закона или има за цел заобикаляне на този 
закон, е нищожна.
(2) Всяка клауза в договор за кредит за 
недвижим имот с фиксиран лихвен процент, 
която определя обезщетение за кредитора, 
по-голямо от посоченото в чл. 41, ал. 3, е 
нищожна.
Чл. 38. Когато не са спазени изискванията 
на чл. 23, ал. 1, чл. 24, ал. 1, т. 5 – 9 и 11 и 
чл. 25, ал. 3, договорът за кредит е нищожен.
Чл. 39. Когато договорът за кредит е обя­
вен за нищожен от съда, потребителят дължи 
връщане на сума, равняваща се на общия 
размер на кредита, но не дължи лихва или 
други разходи по кредита.